কালো ড্রাগন জলাশয়
কালো ড্রাগন জলাশয় (সরলীকৃত চীনা: 黑龙潭; প্রথাগত চীনা: 黑龍潭; ফিনিন: Hēilóngtán) হলো প্রাকৃতিক জ্যাড বসন্ত উদ্যানের (ইউ কোয়ান গং ইউয়ান) একটি বিখ্যাত জলাশয়, যা চীনের ইউন্নান প্রদেশের লিজিয়াংয়ের পুরনো শহরের উত্তরে কিছু হাঁটা পথ দূরে এলিফ্যান্ট হিলের পাদদেশে অবস্থিত। এটি কিন সাম্রাজ্যের সময় ১৭৩৭ সালে নির্মাণ করা হয়। এর সাদা মার্বেল সেতুর উপর দিয়ে এই অঞ্চলের সবচেয়ে উঁচু পর্বত জেড ড্রাগন স্নো মাউন্টেন এর দৃশ্য দেখা যায়। অতীতে, বিখ্যাত দৃশ্য ধ্বংস হয়ে জলাশয় নিজেই কখনও কখনও শুকনো হয়েছিল। ২০১০ সালে যদিও উদ্যানটিকে স্থানীয় সরকার একটি জল সংরক্ষণ এলাকা হিসেবে ঘোষণা করে। ২০১৪ সালে পুনরায় জলাশয়টি জলে পূর্ণ করে এর আগের সৌন্দর্য পুনরুদ্ধার করা হয়। উদ্যানটিতে বেশ কয়েকটি ছোট মন্দির এবং শিবির রয়েছে: চাঁদ-আলিঙ্গন তাঁবু, (সরলীকৃত চীনা: 得月楼; প্রথাগত চীনা: 得月樓; ফিনিন: Déyuè Lóu) মূলত মিং রাজবংশের শেষের দিকে নির্মাণ করা হয়। বর্তমান কাঠামোটি ১৯৫০ সালে অগ্নিকান্ডের পরে ১৯৬৩ সালের নির্মিত কাঠামো। লংশেন মন্দির (সরলীকৃত চীনা: 龙神寺; প্রথাগত চীনা: 龍神寺) ড্রাগন ঈশ্বরের মন্দির নামেও পরিচিত। এটি উদ্যানের পূর্ব দিকে অবস্থিত, যা ১৭৩৭ সালে স্থানীয় ন্যাক্সি লোকেরা নির্মাণ করে। একই বছরে কিন রাজবংশের কিয়ানলং সম্রাট এটিকে জ্যাড বসন্তের ড্রাগন ঈশ্বর নাম দেন। তিনগুন সমাপতিত ফাইভ-ফিনিক্স টাওয়ারটি (উফেং টাওয়ার) মিং রাজবংশের (১৬০১) সময় নির্মাণ করা হয় এবং বর্তমানে এটি উদ্যানের উত্তর প্রান্তে অবস্থিত। টাওয়ারটি মূলত ৩০ কিলোমিটার (১৯ মা) পশ্চিমের ফুগুও মন্দিরে অবস্থিত ছিল, কিন্তু ১৯৭৯ সালে এটি জেড বসন্ত পার্কে স্থানান্তরিত করা হয়। স্টেল বন (চীনা: 碑林，ফিনিন: bēi lin) হলো নক্সী সংস্কৃতির রত্নভান্ডার। এটি ট্যাং রাজবংশ থেকে চীন প্রজাতন্ত্র পর্যন্ত ৫০টিরও বেশি বিখ্যাত স্টেলের সমন্বয়ে গঠিত এবং এর উচ্চ ঐতিহাসিক মূল্য রয়েছে। এছাড়াও পার্কটি ডোংবা সংস্কৃতি গবেষণা প্রতিষ্ঠান এবং ডোংবা সংস্কৃতি জাদুঘরেরও একটি স্থান।